پتءِ مهرانی پَجّار
پتےءَ وَتی زَهگ سَکّ دوست ات یَکّ روچے آئیءِ زَهگءَ سینکلے لوٹ اِت بَلَے پتءَ نہ زرت ءُ نَہ دات زَهگءَ هرچے گریتءُ پٹینت بَلَے پتءَ گوَشت سینکِل نَہ زوُراں دِگے هرچے لوٹ ئے بہ گوَش بلَے زَهگءَ پَہ سِنکِل ءِ زوُرَگءَ زِدّ کُرتَگ اَت ماتءَ هرچے پریات کُرت مئے زَهگ همے یَکّ اِنت آرا سینکِلے بہ زوُرءُ بہ دَے زَهگءِ دل وَشّ بیت آئیءِ درُهیں هَمسَروگان ءَسِنکِل گون اَنت بَلَے پتءَ نہ مَنّ اِت زَهگءَ ماں وَتی دِلءَ هَمے هَیال کُرت کِہ مَنی پت مَنءَ دوست نَہ دارَگءَاِنت ءُ پَہ وَتی زرّاں بَهیلّی کَنَگءَاِنت روچ پَہ روچ پتءِ دوستیءُ ازّت چَہ زَهگءِ دِل ءَکـَم بیاں بوُت اَنت زَهگ کِہ پَہ 13 سالءَ رَس اِت آئیءِ ماتءَ چَہ وَتی براتاں زَر پَچ گِپتءُ زَهگءَ موٹرسینکَلے زُرت ءُ دات پتءَ مَناه کُرت اَنت بَلَے نوں کَسءَ آئیءِ گپ گوش نَہ داشت تاں یَکّ روچے زَهگ چَہ موٹر سِنکلءِ سَرا کَپتءُ آئیءِ پاد پروشت پتءَ هال رَس اِت آئیءَ وَتی زَهگ زُرتءُ نادراهجاهءَ بُرت تَبیبءَ زَهگءِ پادءَ چال کُرت پت زَهگءِ کَشءَ نِشتءُ گریت آئیءَ گوَشت مَنی زَهگ مَن پَمشا ترا سِنکـَل نہ زُرتَگ ءُ نہ داتَگ تاں کِہ مَن چُشیں دَردانی روچے ءَ پَہ تو مَہ گِندآں نوں زَهگءَ زانت کِہ مَنی پت مَنءَ باز دوست داشتَگ بَلَے مَن آئیءِ مِهرءَ پَجّاه نیاورتَگ.
ادبی ھکیم